Държавен вестник, бр. 83, 2010 г., стр. 29

БРОЙ  83	
Д Ъ Р Ж А В Е Н  В Е С Т Н И К 	
СТР.  29  
Раздел III
Организация на дейностите при изписване 
на пациент от лечебно заведение за болнична 
помощ или от дом за медико-социални грижи
Чл. 24. (1) В деня на изписването на пациент 
от лечебно заведение за болнична помощ или 
от дом за медико-социални грижи се издава 
епикриза в три екземпляра – за пациента, за 
изписващото лечебно заведение и за лечебното 
заведение за първична извънболнична помощ, 
където лицето е регистрирано.
(2) В случаите по чл. 24 от Наредбата за 
осъществяване правото на достъп до меди­
цинска помощ, приета с Постановление № 119 
на Министерския съвет от 2006 г. (обн., ДВ, 
бр. 45 от 2006 г.; изм., бр. 57 от 2007 г. и бр. 1 
от 2009 г.), към съпътстващата пациента 
медицинска документация задължително се 
прилага и екземпляр от епикризата за нуждите 
на приемащото лечебно заведение. 
(3) При необходимост от активно наблюде­
ние или продължаване на лечението на паци­
ента в амбулаторни (домашни) условия това 
следва изрично да се запише в епикризата.
Чл. 25. В деня на изписване на бацилоно­
сител по служебен път се изпраща известие до 
регионалната инспекция за опазване и контрол 
на общественото здраве, на чиято територия 
е настоящият адрес на лицето.
Чл. 26. При изписване на пациент, чието 
състояние налага придружител, същият се 
предава на близките му. При липса на близки, 
при невъзможност да се осъществи контакт 
с тях или при изразено от тях несъгласие да 
приемат изписваното лице персоналът на 
лечебното заведение предава пациента на 
служител от съответната дирекция „Социално 
подпомагане“. 
Чл. 27. Правилникът за устройството, дей­
ността и вътрешния ред на болницата/дома 
за медико-социални грижи задължително 
съдържа подробна уредба на правилата, по 
които се организират дейностите в лечебното 
заведение. 
Раздел IV
Организация на дейностите по предаване 
трупа на починал пациент
Чл. 28. (1) Трупът на починал пациент 
престоява в болничната стая/стаята за хро­
нично болни два часа, като се полагат грижи 
за запазване на външния му вид.
(2) След изтичане на периода, посочен в 
ал. 1, трупът се изпраща в патологоанатомично 
отделение заедно с „История на заболяването“ 
и епикриза, в случай че в лечебното заведение 
е създадено такова отделение или ще бъде 
извършена аутопсия.
(3) Болниците, в които няма патолого­
анатомично отделение, както и домовете за 
медико-социални грижи задължително опре­
делят помещение за покойници.
Чл. 29. Лекарят, констатирал смъртта, 
попълва „Съобщение за смърт“ в два екзем­
пляра, които се изпращат на длъжностното 
лице по гражданското състояние в общината, 
на чиято територия е лечебното заведение.
Чл. 30. (1) Трупът се предава на близките 
от лекар след представяне на „Акт за смърт“, 
издаден от общината.
(2) Редът за предаване на труповете се 
определя със заповед на ръководителя на 
лечебното заведение.
Г л а в а  п е т а
ВЪТРЕШЕН РЕД В ЛЕЧЕБНИТЕ ЗАВЕДЕ­
НИЯ ЗА БОЛНИЧНА ПОМОЩ И В ДОМО­
ВЕТЕ ЗА МЕДИКО-СОЦИАЛНИ ГРИЖИ
Чл. 31. (1) Вътрешният ред в лечебните 
заведения за болнична помощ и в домовете за 
медико-социални грижи се урежда с правил­
ника за устройството, дейността и вътрешния 
ред на заведението, който се утвърждава от 
неговия ръководител.
(2) Организацията за недопускане и ранно 
откриване на вътреболнични инфекции, както 
и мерките за ограничаване на такива инфекции 
се извършват при спазване на Наредба № 2 от 
2005 г. за организацията на профилактиката и 
контрола на вътреболничните инфекции (обн., 
ДВ, бр. 8 от 2005 г.; изм., бр. 69 от 2010 г.) и 
на утвърдения медицински стандарт по про­
филактика и контрол на вътреболничните 
инфекции.
Чл. 32. (1) Стерилизацията на операционно 
бельо, инструментариум, превързочни мате­
риали, пособия за инвазивна диагностика и 
посуда за хранене се извършва при спазване 
на утвърдения медицински стандарт по про­
филактика и контрол на вътреболничните 
инфекции.
(2) Методите и средствата за текуща 
и крайна дезинфекция, както и редът за 
осъществяване на правилата за асептика и 
антисептика се определят с утвърдения меди­
цински стандарт по профилактика и контрол 
на вътреболничните инфекции.
Чл. 33. Със заповед на ръководителя на ле­
чебното заведение задължително се определят:
1. редът за изписване на лекарства, тяхно­
то съхраняване и раздаване на пациентите, 
както и начинът за водене на съответната 
документация; 
2. редът и начинът за организиране и про­
веждане на храненето на пациентите, лекуващи 
се в стационарни условия;
3. правилата за движението на медицинския 
и на административния документооборот.